Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu- ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama "Gloryline" saadet!
Olen Glory Backman
ja selles saates tahan teenida sind Jumala Sõna ja palvega.
Jumal on imeline Jumal.
Tema on meid loonud. Me oleme Tema looming.
Ta armastab meid rohkem, kui midagi muud.
Jumala eesmärk meie elude jaoks on,
et valmistaksime Talle kõigega head meelt.
Samuti ka inimestele, kes on meie ümber.
Alustuseks soovin koos sinuga palvetada,
et sõna, mida täna õpetan,
võiks kanda igavikulist vilja ka sinu elus.
Sest me oleme igavesed loodud. Me ei sure kunagi.
Meie vaim on igavene
ja me oleme uus loodu Kristuses.
Palvetame alustuseks.
Tänan Sind, taevane Isa, et armastad meid üle kõige.
Sa soovid meile alati ainult parimat.
Sa oled meid hoidnud ja kaitsnud.
Tagant ja eest Sa ümbritsed meid
ja Sa oled pannud oma käe me peale.
Sa oled andnud meile Jeesuse Kristuse
ja lasknud Tal surra ristil meie pattude eest.
Armas Isa, olles lepitatud Kristuses,
oled Sa meile andnud Püha Vaimu.
Püha Vaimu - tõe vaimu, kes õpetab meid iga päev
käima õiget rada ja valima õigesti.
Tegema õigeid otsuseid ja valikuid.
Tänu Sulle, et Püha Vaim mõjutab meid tugevalt ja väeliselt.
Ma palun Jeesuse nimel,
et Püha Vaim aitaks meil mõista Sinu Sõna.
Jeesuse nimel, aamen. Aamen.
Alustuseks tahan rääkida enda raamatust.
See on kolmas raamat minust.
Tegu on teise raamatuga, mis räägib minu elust.
Ühe raamatu pealkiri on "Püha Vaimu astjana".
Olen raamatu "Elu Jumala imedes" kohta
saanud palju head tagasisidet.
Inimesed on öelnud,
et see raamat on olnud võimsalt usku tugevdav ja ülesehitav.
Raamatus on ka pilt Martti ja Mirja Ojares'est.
Olen neile tänulik hea koostöö eest.
Kas tead, et Gloryline on olnud esimene
soomlase poolt toodetud saade TV7 kanalil.
Võisin esimesena kuulutada sellel kanalil Juma Sõna.
Tore, et võin endiselt siin olla.
Tahan tänada kõiki teid, kes olete toetanud seda saadet.
Olen selle eest südamest tänulik.
Taevas tänab sind, Jumal tänab sind.
Tea, et kõik, mida sa teed
Püha Vaimu õhutusel,
sellel on igavene väärtus ja tasu.
Tahan tutvustada sulle ka pastor Chris Oyakhilome raamatut
“Tegelikkuse rapsoodia”,
mis ilmub kord kuus
ja kus on igaks päevaks uus kirjakoht ja sõnum.
Päris alguseks tahan lugeda
tänase päeva mõtte pealkirjaga: "Väldi valet seltskonda."
"Ma palun teid, vennad, pidada silmas neid,
kes tekitavad lõhesid ja pahandusi õpetuse vastu,
mida teie olete õppinud.
Hoidke neist eemale." Roomlastele 16:17.
"Kristlasena on väga tähtis vältida valet seltskonda.
Hoia eemale inimestest,
kes püüavad mürgitada su vaimu negatiivsusega.
See on su vaimule mürgiks.
Piiblis on kirjas: Halb seltskond rikub head kombed.”
1.Korintlastele 15:33.
"Sageli määravad sind ümbritsevad inimesed selle,
kas sinust saab produktiivne või ei.
Pead teadlikult lükkama kõrvale asjad ja inimesed,
mis põhjustavad sulle probleeme,
et saavutaksid oma eluga palju.
Kui veedad oma aega
nurisejate ja kaeblejate seltsis,
saad sa olema seal, kus nemadki.
Seega, ära istu seal, kus istuvad nemad.
Ole neist erinev.
Ole positiivne ja elu üle elvil.
On erinevaid viise, kuidas saatan võib tulla inimeste elusid segi ajama.
Ta võib tulla valede mõjutustega,
või vale seltskonna kaudu.
Seega on tähtis kaitsta oma vaimu kahjulike mõjude eest.
Väldi inimesi, kes levitavad kuulujutte
ja halbu uudiseid.
Seega, väldi inimesi, kes levitavad kuulujutte
ja halbu uudiseid.
Samuti neid, kes näevad kõiges ainult negatiivset.
Eraldades ennast segajatest, suudad keskenduda paremini
ja sinu osadus Püha Vaimuga muutub veelgi rikkalikumaks.
Nagu kulla puhastus peale sulatusprotsessi.
Kõik veel järele jäänud mustus eemaldatakse
ja alles jääb vaid puhas kuld oma ilus.
Tundes ära ja eemaldades segajad oma elust,
tuleb su ellu palju rohkem inspiratsiooni.
Sinust saab teistele arengu ja edu allikas."
Halleluuja!
Siin on veel palve:
Armas taevane Isa,
ma tänan Sind õpetuse ja juhendamise eest,
mille saan vastu võtta Sinu Sõna läbi.
Sinu Vaimu abil tunnen ära valed asjad,
mis võivad mõjutada minu vaimulikku kasvu.
Tänu, et oled andnud mulle julguse ja enesekindluse
eemaldada Jeesuse Kristuse nimel need asjad oma elust.
Aamen.
Antud raamatut on soomekeelsena võimalik tellida
ekraanil nähtava e-maili kaudu:
See on tugevalt Jumala Sõnal põhinev õpetus.
“Tegelikkuse rapsoodia”
on maailmas Piibli järel kõige loetum trükitud teos.
See on väga populaarne,
nii et telli see endale tasuta e-mailile.
Raamatu versioon maksab 100 eurot aastas.
Nüüd aga mu armsad, soovin õpetada teile Jumala Sõna.
Kohe täitsa algusest.
1. Moosese raamatust 1:27-31.
Mõtleme neile sõnadele, mis siin kirjutatud on:
"Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
Ja salm 31:
"Ja Jumal vaatas kõike, mis ta oli teinud,
ja vaata, see oli väga hea."
Kas pole imeline, et Jumal, kes meid lõi,
lõi meid oma näo järgi.
Jumala näo järgi.
Ja Ta tegi meid väga headeks.
Jumal lõi meid enda jaoks.
Meie, inimesed oleme ainsad, keda Jumal lõi enda näo järgi.
Me ei pärine ahvist.
Me ei kuulu loomariiki.
Me oleme inimesed.
Jumal lõi meid enda jaoks.
Oma näo järgi. Rõõmuks Temale.
Tead mida?
Jumal tahab meiega suhet.
Ta tahab meid kuulata ja meiega rääkida.
Ta kaitseb ja valvab meid.
Kui Jumal kutsus Jeremija prohvetiks,
ütles Ta Jeremijale Jeremija 1:5:
Enne kui ma sind emaihus valmistasin,
tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks.”
Jumal ütles, et enne, kui Ta meid emaüsas valmistas,
tundis ta meid.
Ja Ta pühitses meid enne meie sündi.
See üleab me inimliku arusaamise,
aga nii see lihtsalt on.
Jumal on nii lõpmatu ja piirideta,
et Teda pole võimalik mõõta.
Tema jõud, võim ja mõju on kõikjal ligiolev.
Ta on kõiketeadev ja kõikvõimas.
Ta on teinud kõik tähed, päikese ja kuu.
Kogu loodu on Tema looming.
Kas tead, et kui Jumal sind lõi,
siis Ta lõi sind originaalina.
Ei ole teist sellist nagu sina.
Ei ole ühtki teist inimest, kes räägiks nagu sina.
Ei ole olemas teist inimest,
kellel oleks samasugune sõrmejälg.
Maa peal pole kunagi varem olnud samasugust inimest
ega ole ka praegu, mil elab umbes 7 miljardit inimest.
Kellelgil pole samasugust sõrmejälge.
Jumal on teinud igaühe meist inimeseks,
kellest Tema tahab rõõmu tunda ja kellega koos olla.
Seepärast on eriti oluline,
et me ei üritaks kedagi kopeerida,
vaid me julgeme olla need, kelleks Jumal on meid loonud.
Mäletan aega, kui abiellusin oma mehe Matsiga.
Ta meeldis kõigile.
Kõik armastasid teda, sest ta oli täis armastust.
Ta ei tee kunagi kedagi maha.
Ta ei räägi midagi halba. Mitte kunagi.
Alati julgustab, toetab, tõstab üles, annab nõu.
Mõtlesin toona, et proovin olla oma mehe sarnane.
Naeratan kõigile
ja püüan olla nii sõbralik ning armastav nagu Mats.
Ma ei pidanud tundigi vastu.
Läksin nuttes tuppa ja ütlesin Jumalale:
"Ma ei jaksa Matsi kopeerida.
Aita mul olla mina ise. Aita mind! Aita mind!"
Maailmas otsivad inimesed midagi, millega samastuda.
Nad tahavad endale iidolit.
Kedagi, kellega samastuda.
Riietutakse samamoodi.
Aga ei.
Jumal on teinud sinust originaali.
Teist samasugust ei ole.
Meie ei olegi enam maailmas.
Kuigi oleme Maa peal, ei ela me nagu maailm.
Meie, kes me oleme Kristuses uuestisündinud,
oleme loodud uueks oma vaimus.
Nagu on öeldud teises kirjas korintlastele.
Ma ei väsi sellest õpetamast,
kuna on lõpmata oluline mõista ja aru saada,
mida apostel Paulus ütleb 2. Korintlastele 5:17:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
Me oleme Kristuses uuesti loodud.
Kreeka keeles tähendab uus "kainos".
See tähendab kasutamata,
värsket, uut tüüpi, enneolematut.
Enne uuestisündi oli me vaim surnud olekus.
Nüüd aga oleme me uus loodu Kristuses.
Meie vaim on meie tõeline mina.
Meie vaim elab kehas.
Aga me ei ole keha ega hing,
vaid elavaks tehtud vaim.
Ja meie vaim on igavene.
Jumal räägib meie vaimuga.
Me räägime TV7 kanalil vaimsetest asjadest.
Jumal on sind Kristuses uueks loonud.
Ta on teinud sind erakordseks.
Me pole sellised nagu inimesed tavaliselt on.
Me pole enam tavalised inimesed.
Me ole täidetud Püha Vaimuga.
Püha Vaim elab meis.
Meie vaimus on üleloomulik mõõde.
Meie mõistus ei saa sellest aru.
Ei peagi saama ega saagi saada.
Aga meie vaim saab aru.
Meie vaim suudab usu läbi võtta vastu jumaliku elu.
Tema Sõna saab meile elavaks,
kui me oma vaimus sellest aru saame.
Kuna kunagi varem pole olnud,
ega ole praegu ja ei saa olema
kedagi sinu sarnast,
siis julge olla 100% sina ise.
Jumal tahab, et tunneksid iseendast rõõmu;
et oleksid iseendaga rahul.
Jumal tahab, et mõtleksid endast nii
nagu Tema sinust mõtleb.
Mul oli mõni aeg tagasi vestlus ühe usuõega Kristuses,
kellel olid enda kohta täiesti valed mõtted.
Täielikult kuradi loodud mõttemallid,
mida ta on enda teadmata
ja ka teadlikult kandnud aastast aastasse.
Ütlesin talle,
et see on täielikult kuradi töö ta mõttemaailmas,
sest need mõtted polnud tõesed.
Selle väega, mis mul on ja mille ka sina oled saanud...
Meil on Jeesuse nimes vägi ja meelevald
kasutada Jeesuse Kristuse nime
hävitamaks kuradi meelevalda.
Hävitama seda.
Nii purustasin ma ka Jeesuse nimel
kõik valed mõtted tema mõttemaailmas,
alateadvuses ja tunnetes.
Saatan püüab poetada me mõttemaailma
selliseid rõhuvaid mõtteid.
"Ma pole mitte keegi, aga õnneks pole sa ka!"
Kohe eemale sellised mõtted meist!
Me ei võta Jeesuse nimel selliseid mõtteid vastu.
Need on valed, mis ei lähe kokku Jumala Sõnaga.
Meie kaitsja - Püha Vaim, kaitseb meid
jagades meile lakkamatult õpetust Jumala Sõnast.
Ta jagab meile tervet õpetust,
nii et võime end peeglist vaadates öelda:
"Sa oled imeline! Sa oled kullatükk!
Sa oled püha, hea, armastusväärne ja kõlblik.
Taevane Isa tunneb sinust rõõmu.
Tema soosing on sinu üle."
On täiesti õige mõelda iseendast ka head.
Kas Jeesus mõtles enda kohta halvasti?
Rõhuvalt ja süüdistavalt?
Mitte kunagi.
Seetõttu peame kontrollima oma mõttemaailma.
See ei ole prügikast.
Me ei tohi lasta saatanal
parkida oma mõttemaailma teatud liiki mõtteid:
"Ma ei saa sellega hakkama. Ma ei suuda seda teha."
Filiplastele 4:13 ütleb:
"Ma suudan kõik tema läbi, kes teeb mind vägevaks."
Ma suudan kõik Tema läbi.
Kui Tema on minus ja mina olen Temas...
Kas mäletad Jeesuse õpetust Johannese evangeeliumist?
Johannese 15:1-7, kus Jeesus ütleb:
Mina olen tõeline viinapuu ja mu Isa on aednik.
Iga oksa minu küljes, mis ei kanna vilja, lõikab ta ära,
ja igaühte, mis kannab vilja, ta puhastab,
et see kannaks rohkem vilja.
Teie olete juba puhtad sõna tõttu, mida ma teile olen rääkinud.
Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Ja Jeesus jätkab:
"Mina olen viinapuu, teie olete oksad.
Kes jääb minusse ja mina temasse,
see kannab palju vilja,
sest minust lahus ei suuda te midagi teha.
Kes ei jää minu külge,
heidetakse välja nagu oks ja ta kuivab.
Ja nad kogutakse kokku ja visatakse tulle
ja nad põlevad ära.
Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile."
Jeesus räägib siin, et Tema on viinapuu.
Tema on viinapuu
ja meie oleme Tema külge poogitud oksad.
Kui me oleme Temas ja Tema Sõna püsib meis,
toodame me oma elu jooksul palju igavikulist vilja.
Mina tahan küll olla Jumala kuningriigis
aktiivne ja tegus.
Jumala armastus toob meis esile soovi
teisi alati kannustada,
julgustada, aidata ja õpetada.
Samuti eemaldada nende eludest kõik selle, mis seal olema ei pea.
Jumal kasutab endiselt inimesi.
Jumal võib meid noomida ka teise inimese kaudu.
Toon lihtsalt ühe näite.
Jumala Sõna kohaselt
peab me kõne (ehk suusõnad) olema meeldiv ja hea kuulata.
Kui keegi räägib ebasündsa nalja,
on sul õigus teda noomida ja manitseda.
Öelda talle, et see kuulub maailma
ja saatan on maailma vaim.
Jumala kuningriigis, kuhu meid on maailmast eraldatud,
ära lase sellist ebasündsat kõnet oma suust enam kuulda.
Raha saab uue väärtuse, kui ohverdame selle Jumalariigi tööle.
Eriti Jumala Sõna kuulutamisele.
Tahan "Gloryline" saates kuulutada sulle alati Juma Sõna.
Minu sooviks on, et sinu annetus selle telekanali heaks
annaks sulle 100-kordse saagi juba siin maa peal.
Ja igavese palga Taevas.
Tänan sind sinu anni eest.
Tänu sulle armastuse eest Jumala ja inimeste vastu.
Tänan sind soovi eest toetada TV7 kanalit.
Soovides toetada TV7 tööd ja tegevust,
võid helistada 900 1770 (kõne hind 10)
või teha pangaülekande, leides me andmed www.tv7.ee
Tõlge: Kätlyn Nairismägi